કેન્સર નામ સાંભળતા જ ગભરાઈ જવાય. કેન્સર એટલે કેન્સલ જ સમજવાનું એવી માન્યતા ધરાવતા આપણાં દેશમાં આ રોગથી જરાયે ગભરાયા વગર તેનો હિંમતપૂર્વક સામનો છેલ્લાં કેટલાંક વર્ષોથી કરી જિંદાદીલીનું સાચું ઉદાહરણ બની રહ્યાં છે એક સન્નારી જેમનું નામ છે શ્રીમતિ રાજેશ્વરી રમેશ મહેતા. તેમને એવું બ્રેસ્ટ કેન્સર થયું છે જે ફરી ફરી ઉથલો મારે. આ કેન્સરના નિવારણ માટે ઇંજેક્શન્સથી માંડી કેમોથેરપીનો આશરો લઈ ચૂક્યા છે રાજેશ્વરી બેન. તેમણે બી. એન. ડી. ઓન્કોસેન્ટર ના ડૉક્ટર ડાભર પાસે સારવાર લીધી છે. બી. એન. ડી. ઓન્કોસેન્ટર ઓન્કોલૉજી એટલે કે કેન્સર ની સારવાર માટે સુવિખ્યાત છે જેમાં નિષ્ણાત ડોક્ટર બોમન ૨૧ વર્ષથી કેન્સરના દર્દીઓને કેમોથેરપી અને મેડિસિન આપી તેમની સારવાર કરે છે.